《水调歌头 岳阳寄定庵王万户》
元代·姚燧

兹游太奇绝，我亦壮君侯。春风殷地悲啸，笳鼓万貔貅。

平昔心胸吞著，八九江南云梦，今上岳阳楼。尊酒浣尘土，山雨战青油。

竟陵客，又挟病，入西州。惟余与汝湍水，东决则东流。

遥想凝香画戟，谈笑兜鍪昼息，莫赋大刀头。麟阁看他日，居右有人不。

作者简介：姚燧（1238年～1313年），字端甫，号牧庵，河南洛阳（今河南洛阳）人。 元朝文学家。官翰林学士承旨、集贤大学士。能文，与虞集并称。所作碑志甚多，大都为歌颂应酬之作。原有集，已散失，清人辑有《牧庵集》。